## L’IVF explica el seu model a l’associació de xarxes llatinoamericanes de mitjans de pagament

*** Membres de l’Institut Valencià de Finances es reunixen amb representants d’ATEFI que participen en el programa d’immersió Fintech a Europa organitzat per Inneürope**

L’Institut Valencià de Finances (IVF) ha organitzat una jornada dirigida als representants de l’Associació Llatinoamericana d’Operadors de Servicis de Transferència Electrònica de Fons i Informació (ATEFI) que estan participant en el programa d’immersió Fintech a Europa organitzat per Inneürope.

El director general de l’institut Valencià de Finances, Enrique Montes, ha sigut l’encarregat de donar la benvinguda als assistents i inaugurar esta jornada en la qual han intervingut diferents membres de l’IVF, que han explicat l’organització i funcionament d’este organisme i la labor que fa com a instrument públic de finançament al servici del teixit empresarial valencià.

El programa d’immersió organitzat per Inneürope, que preveu activitats a les ciutats de Madrid i València, permetrà als participants explorar oportunitats de col·laboració dins de l’ecosistema Fintech i fomentar l’intercanvi de coneixements i experiències que impulsen la innovació financera.

Fecha: 28/05/2024